Færð og veður eru ekki upp á marga fiska víðast hvar á landinu í kvöld . Vísir / Vilhelm Björgunarsveitir voru kallaðar út á tíunda tímanum í kvöld vegna ferðamanna sem sátu fastir í bíl á Þingvallavegi . Ekki eru gefnar frekari upplýsingar um málið í dagbók lögreglu á höfuðborgarsvæðinu og ekki hefur náðst í upplýsingafulltrúa Landsbjargar í kvöld . Þá var tilkynnt um skemmdarverk á grindverki við hús í Fossvogi á sjötta tímanum . Í dagbók lögreglu segir að talið sé að snjóruðningstæki „ eigi hlut að máli “ . Meint aðild snjóruðningstækisins að málinu er þó ekki útskýrð frekar . Lögreglu barst tilkynning um einstaklinga að brjótast inn í bíla í Fossvogi á tíunda tímanum . Málið er í rannsókn . Þá handtók lögregla einstaklinga sem voru að brjótast inn í bíl í Hafnarfirði á níunda tímanum .